

Tisztelt Közgyűlés!

***Eger Megyei Jogú Város Alapokmányáról szóló 28/2011.(VI.30.) önkormányzati rendelet 33.§ (2) bekezdése szerint:***

*„A Közgyűlés polgármesteri, vagy képviselői javaslatra érdemi koordinációt, speciális szakértelmet igénylő, egyértelműen meghatározott önkormányzati feladatkör ellátására, felügyeletére, a képviselők közül* ***tanácsnokot*** *választhat, aki felügyeli a Közgyűlés által meghatározott önkormányzati feladatok ellátását, feladatokat részére közvetlenül a közgyűlés határoz meg, és azok teljesítéséről minden, feladatterv szerinti rendes közgyűlésen előterjesztés formájában köteles beszámolni.”*

Önkormányzati tanácsnokként február hónapban az eddigiekhez hasonlóan szinte napi kapcsolatot tartottam az intézmények vezetőivel.

Aktívan vettem részt a költségvetés előkészítésében, képviselve az Intézmények folyamatos működéséhez szükséges források biztosítását.

A költségvetés elfogadása után elindulhat 2 db saját orvosi rendelő kialakítása is. Az előkészítése folyamatban van.

Továbbra is kiemelten foglalkoztam az Idősek Berva Völgyi Otthona 400 adagos konyhájának kivitelezési koordinálásával. Elkészült a légtechnikai berendezések beépítése, valamint a konyhatechnikai eszközök telepítése. Jelenleg a légtechnikai berendezések illetve a konyhatechnikai berendezések beüzemelése zajlik , ami a hónap végére befejeződik. Már csak a hatósági engedélyezés van hátra, és ezután elindulhat a konyhában az ételkészítés.

Folyamatosan részt veszek az óvónői lakások átalakításának szervezésében, mely ütemterv szerint halad. Az EKVI elkezdte az építőmesteri és a szakipari munkálatokat.

 Folyamatosan foglalkozom további lakások kialakításának lehetőségével.

Továbbra is szinte folyamatos feladatot jelent a fogorvosi rendelők eszközellátásával, orvostechnikai eszközök állapotával, meghibásodásával kapcsolatos problémák megoldása. A fogorvosi rendelők felújítása alkalmával nem minden rendelő lett felújítva, így a régi berendezések folyamatosan meghibásodnak. Javaslatomra a 2023-as költségvetésben fedezet biztosítására került sor és így elindulhat az ütemezett felújítás. Megtörtént a fogorvosi rendelők állapotfelmérése a Klapka utcai rendelőkben, mely alapján a költségszámítást végeztünk, így elindulhat a korszerűsítés. 2023. január 01-től elindult a közfinanszírozott fogszabályozási rendelés ami nagy segítséget nyújt a lakosságnak. Javaslatomra a 2023-as költségvetésben elkülönítésre került 400.000 Ft EPIPEN JUNIOR injekció beszerzésére. A költségvetés elfogadása után azonnal elindítjuk a beszerzést is.

A rezsiár robbanás következtében intézményeink energia megtakarításának feltérképezése, elősegítése az egyik legfontosabb feladat. Ennek érdekében rendszeres személyes egyeztetéseket tartok a vezetőkkel, és közösen teszünk javaslatokat. Jelenleg egy energiahatékonysági program megvalósítása zajlik. Ennek eredményeként elindult a LED-esítési program. A program folyamán valamennyi óvodában, bölcsödében, és az ESZSZI telephelyein, a Városháza épületében ill. két telephelyén mindösszesen 7.514 db fényforrás cserréje történik meg. Eredménye mint egy 25%-os világításcélú villamosenergia megtakarítás. A fényforrások cserélyét az EKVI munkatársai végzik, viszont vannak gazdasági társaságok is akik felajánlás keretében besegítenek a munkába. Jól haladnak a munkák, folyamatosan és ütemezetten végzik a szakemberek. Eddig megvalósult a LED-esítés : Ney Ferenc óvoda, Epreskerti óvoda, Nagyváradi úti óvoda, Remenyik óvoda illetve a Városháza egy része. Folyamatban van a Kertész 38. óvoda , Joó János óvoda.

Elindult a gyermek-étkeztetés ki nem fizetett számláinak behajtása, melyet a Gyermekjóléti és Bölcsődei Igazgatóság bevonásával végzünk, és negyed éves jelentések alapján folytatjuk a munkát. Az első tapasztalatok azt mutatják, hogy ha kismértékben is de van eredménye a munkának. Azt gondolom a következetes felügyelet további eredményeket fog hozni.

Eger 2023. február 21.

 Földvári Győző

 önkormányzati tanácsnok

**Határozati javaslat:**

A Közgyűlés elfogadja EMJV Intézményi Ügyeit Felügyelő Önkormányzat Tanácsnok beszámolóját.

**Felelős:** Földvári Győző

**Határidő: azonnal**